== Historie ==
Majorstuen var oprindeligt [[endestation]] for [[Holmenkollbanen]], der åbnede som [[sporvej]] i 1898. Den første del af Fellestunnelen åbnede i 1928, da Holmenkollbanen blev forlænget som [[undergrundsbane]] til Nationaltheatret. I 1966 åbnedes den østlige del, da det nye T-banenet i det østlige Oslo fik endestation på [[Jernbanetorget Station|Jernbanetorget]]. Tunnelen blev forlænget fra Jernbanetorget til Stortinget i 1977, og i 1987 blev den vestlige del af T-banenettet også forlænget dertil. Tog der kørte på den vestlige del kunne imidlertid ikke køre på den østlige del og omvendt, fordi banerne i vest var elektrificeret med [[køreledning]], mens de i øst benyttede [[strømskinne]]. Derfor måtte passagerne skifte tog på Stortinget, hvor togene fra øst endte i [[vendesløjfe]] rundt om endestationen for togene fra vest.
Historie Foreninger Organisationer